تورکیه, اسرائیل کوچلری و اسرائیل لیک ناقل لرنینگ غربی نوارده کونساین آرتیب باریاتگن زورانلیک فعالیت لری نی قاره له دی.
تورکیه جمهوریتی تشقی ایش لر وزیرلیگی تامانیدن بیریلگن بیاناتده, " اسرائیل کوچلری و اسرائیل لیک ناقل لرنینگ غربی نوارده کونساین آرتیب باریاتگن زورانلیک فعالیت لری نی قتتیق قاره له یمیز" دییه قید ایتیلدی.
بیاناتده, اسرائیل کوچلری نینگ جنین مهاجر لر کمپی گه قره تیلگن هجومی بیلن اسرائیل لیک ناقل لرنینگ غربی نوارنینگ حواره شهری نینگ فلسطینلیک یشاوچی لری گه قرشی زورانلیک فعالیت لری نینگ قبول قیلینیشی ممکن ایمس لیگی بیلدیریلدی.
عینی دمده بیاناتده, اوشبو زورانلیک فعالیت لری نینگ, منطقه ده ناتینچلیک لر نی ینه هم آرتیره دیگن لیگی و مقدس رمضان آیی کیریب کیلیاتگن خوددی شوو کونلرده وضعیت نینگ یخشی لشتیریلیشی بوییچه خلق ارا سعی و حرکت لر گه ضرر ییتکزه دیگن لیگی معلوم قیلیندی.
بیاناتده, "اوشبو هجوم لرنینگ توخته تیلیشی و زورانلیک نینگ آلدینی نینگ آلینیشی بوییچه چقیریغی میزنی ینه بیر بار تکرارلب, اسرائیل حکومتی نی معقول و مسئولیتلی بیر سیاست آلیب باریش گه چقیره میز" دییه قید ایتیلدی.
اسرائیل عسکر لری نینگ اشغال آستیده گی غربی نوار نینگ شمالیده گی جنین مهاجر لر کمپی گه قره تیلگن هجومیده 6 نفر فلسطینلیک حیاتینی یوقاترایکن, 26 کیشی ایسه یره لنگن ایدی.
اشغال آستیده گی غربی نوار و شرقی بیت المقدس ده تیز- تیز اوی لر گه باسیب کیریاتگن اسرائیل کوچلری, فرقلی بهانه لر بیلن فلسطینلیک لر نی قولگه آلماقده.
جاری ییلده اسرائیل اردوسی و یهودی ناقل لر تامانیدن اوق اوزیلیشی عاقبتیده 74 نفر فلسطینلیک حیاتینی یوقاتدی.  خوددی شوو جان بیرگن کیشی لر آره سیده عیال لر و باله لر هم موجود.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
